**Rakvere Eragümnaasiumi gümnaasiumi õppekava üldosa**

# I ÜLDSÄTTED

1. Rakvere Eragümnaasiumi õppekavad on kehtestatud eraldi põhikoolile ja gümnaasiumile.
2. Rakvere Eragümnaasiumi (alljärgnevalt Kooli) gümnaasiumi õppekava on gümnaasiumi õppe- ja kasvatustöö alusdokument.
3. Kooli õppekava koostamisel on lähtutud põhikooli- ja gümnaasiumiseadusest ja gümnaasiumi riiklikust õppekavast. Õppekava koostamisel on kasutatud waldorfpedagoogika elemente järgnevatest materjalidest: „Eesti ja rahvusvaheline koolikogemus“ (Richter, T., *Vaba Waldorfkooli ülesanne ja õpetuseesmärgid,* EVWÜ 1998/2004 ); The Educational Tasks and Content of the Steiner Waldorf Curriculum, SSF Publications 2005 (käsikirjaline tõlge) ja Steiner-waldorfhariduse Euroopa Nõukogu (ECSWE) püüdluste ja taotluste avaldus 2009 ja struktuur-süsteemse psühholoogia koolkonna autorite L.Võgotski ja A. Toomela tööd.
4. Õppekavas tuuakse eelkõige välja kooli eripärast tulenevad valikud riiklike õppekavade raames ning kirjeldatakse rõhuasetusi ja tegevusi õppekava täitmisel.
5. Kooli õppekavas käsitletakse õppimist väljundipõhiselt. Väljundipõhise õppekava kõrgeim õpiväljund on omandatud üldpädevused, s.o suutlikkus loovalt, ettevõtlikult ja paindlikult toimida teatud tegevusalal või -valdkonnas, perekonnas, tööl, avalikus elus, kultuurikandjana.
6. Gümnaasiumi lõpus kujunevad üldpädevused on kirjeldatud gümnaasiumi riiklikus õppekavas, need on valdkonna- ja aineülesed ning nende kujunemise tagamine õpilastel on kõigi koolis tegutsevate isikute ühine eesmärk.
7. Kooli õppekava koosneb üldosast ja lisadest. Lisades esitatakse ainevaldkondade õppekavad.

# 

# II ÜLDOSA

## Kooli õppekava aluseks olevad väärtused ja kooli eripära ning kooli õppe- ja kasvatuseesmärgid

**1.1.** **Kooli missioon, visioon, moto, väärtused**

1. Kooli **missioon** on olla hooliv kool; kool, mis väärtustab iga õpilast ja soovib saavutada tasakaalu kolmes ühenduses: tundeelus, mõtteilmas ja tegudes.
2. Kool on teadlikult omanäoline oma hoolimises ja turvalistes suhetes säilitada õpilaste individuaalsus ja õpitahe. Koolis toetatakse õppija individuaalset arengut, õpilase ja õpetaja loovust, koostöösuutlikkust, enesearengut.
3. Kooli **visioon** on vaba, tervikliku, isikupärase ja vastutusvõimelise isiksuse kujunemine.
4. Kool aitab õpilasel jõuda selgusele oma huvides, kalduvustes ja võimetes ning tagab valmisoleku õpingute jätkamiseks järgneval haridustasemel ja elukestvaks õppeks. Selle protsessi viljaks on vabast tahtest tegutsev inimene, kes leiab oma ainulaadsed seosed maailmaga, oma tegevuse sihid ja kellel on inimlik vastutustunne maailma ja kaasinimeste suhtes.
5. Kooli moto on **TUNNE, MÕTLE, TAHA.**

**Mõtlemine, tunne ja tahe** on hingejõud.

Nende omavaheline tasakaalustamine on oluline pedagoogiline ülesanne seoses õppetööga erinevas vanuses õpilastega. Mõtlemist, tunnet ja tahet arendavate meetodite mitmekülgne kasutamine arendab võrdväärselt üldpädevusi. Kui mõtlemine ja tunded toimivad viljakalt koos, lisandub mõtlemisse südamesoojus, tekib vaimustus ja tunnetamisrõõm. Kui tahe rakendub tegusal moel, on inimene võimeline looma midagi väärtuslikku. Harmoonilises koostöös annavad mõtlemine, tunded ja tahe inimesele võimaluse maailma sündmustes positiivselt osaleda.

1. Kooli **põhiväärtusteks** on **hoolivus, loovus, areng**.

**Hoolivus**

Hoolime teineteisest ja märkame teist enda kõrval. Oleme sallivad ja sõbralikud, oleme abivalmid ja paindlikud. Me mõistame, mitte ei mõista hukka, ja näeme käitumise taga inimest. Lähtume lapse eakohasest arengust nii suhtluses kui õppetöös. Loome koolis turvalise, kokkuhoidva ja koostöise õhkkonna. Pühendume teadlikult heade suhete loomisele ja hindamisele kooliga seotud kõigi osapoolte vahel.

**Loovus**

Loovus kui oskus maailma avatult näha, lahendada probleeme uuel viisil, saada algupäraseid tulemusi ja hinnata erinevusi. Tagame loomeprotsessi toetava ja loometulemuste esitamist tagava koolikeskkonna. Hindame ja väärtustame õpilase loovat tegevust. Arvestame, et loovale isikule vajalikud omadused on teadmised ja oskused loova tegevuse valdkonnas, pingutusvalmidus ja kontsentreerumisvõime, motivatsioon, avatus, huvi ja soov uudse järele, mängulisus, mittemugandumine.

**Areng**

Areng kui edasiminek. Oleme arenevad ja arendavad. Läbi arengu toimub uute teadmiste, oskuste ja kogemuste omandamine ning eluks ettevalmistamine. Loome keskkonna, mis toetab arengut. Püüdleme vaba, tervikliku, isikupärase ja vastutusvõimelise isiksuse kujunemise poole.

**1.2. Gümnaasiumi õppe- ja kasvatuseesmärgid.**

1. Gümnaasiumi ülesanne on noore ettevalmistamine toimimiseks loova, mitmekülgse, sotsiaalselt küpse, usaldusväärse ning oma eesmärke teadvustava ja saavutada oskava isiksusena erinevates eluvaldkondades: partnerina isiklikus elus, oma kultuuri kandja ja edendajana, tööturul erinevates ametites ja rollides ning oma ühiskonna ja looduskeskkonna jätkusuutlikkuse eest vastutava kodanikuna.
2. Gümnaasiumis on õpetuse ja kasvatuse põhitaotlus, et õpilased leiaksid endale huvi- ja võimetekohase tegevusvaldkonna, millega siduda enda edasine haridustee. Gümnaasiumi ülesanne on luua tingimused, et õpilased omandaksid teadmised, oskused ja väärtushoiakud, mis võimaldavad jätkata tõrgeteta õpiteed kõrgkoolis või kutseõppeasutuses.
3. Nende ülesannete täitmiseks ja eesmärkide saavutamiseks keskendutakse:

1) õpilaste iseseisvumisele, oma maailmapildi kujunemisele ja valmisolekule elus toime tulla;

2) adekvaatse enesehinnangu kujunemisele;

3) iseseisva õppimise ja koostööoskuste arendamisele;

4) edasise haridustee võimaluste tutvustamisele ja hindamisele;

5) kodanikuoskuste, -aktiivsuse ja -vastutuse väljakujunemisele.

**1.3. Pädevused**

1. Riikliku õppekava tähenduses on pädevus teadmiste, oskuste ja hoiakute kogum, mis tagab suutlikkuse teatud tegevusalal või -valdkonnas loovalt, ettevõtlikult, paindlikult ja tulemuslikult toimida ning on oluline inimeseks ja kodanikuks kujunemisel. Pädevused jagunevad üld- ja valdkonnapädevusteks.
2. Kooli õppekava täitmisega taotleb Kool riiklikus gümnaasiumi õppekavas kirjeldatud üldpädevuste, kooliastmepädevuste ja valdkonnapädevuste kujundamist õpilastes.
3. Õpilastes kujundatavad üldpädevused on kultuuri- ja väärtuspädevus; sotsiaalne ja kodanikupädevus; enesemääratluspädevus; õpipädevus; suhtluspädevus; matemaatika-, loodusteaduste- ja tehnoloogiaalane pädevus; ettevõtlikkuspädevus; digipädevus.
4. Üldpädevused kujunevad õppeainetes taotletavate õpitulemuste kaudu, aga ka läbivate teemade käsitlemise kaudu ainetundides, tunni- ja koolivälises tegevuses. Üldpädevuste kujunemist toetavad ja suunavad õpetajad omavahelises koostöös ning kooli, kodu ja kogukonna koostöös.
5. Ainevaldkonna õppeainete õpetamise peamine eesmärk on vastava valdkonnapädevuse kujundamine. Valdkonnapädevuste kujunemist ning õppe- ja kasvatuseesmärkide saavutamist toetavad ainekavades esitatud õpitulemused, lõiming teiste ainevaldkondade õppeainetega ning tunni- ja kooliväline tegevus.

## 2. Õpetuse ja kasvatuse teoreetilised alused

1. Kooli õppekava täitmisel toetutakse tänapäevasele struktuur-süsteemse psühholoogia arengu käsitlusele **psüühika terviklikkusest ja psüühika arengustaadiumitest**. Teooria järgi ei ole kõik psüühikavaldkonnad (tahe, tunne, mõtlemine) lapse arengus samal arengustaadiumil. Arengustaadiumite läbimine on seotud aju ja selle vanuselise muutumisega keskkonnas. Iga üksiku inimese individuaalne teadvuse areng läbib samu arengustaadiume, mida on läbinud elusloodus ja inimkonna kultuur oma arengu käigus. (L.Võgotski, A.Luriea, A.Toomela tööd). Hooliva koolina arvestame õppekavas lapse ealisi iseärasusi.
2. Lapse areng on liigendatud, sest lapses toimuvad ealised muutused, mille tõttu temas kujuneb uus suhtumine maailma: ühed omandamisviisid taanduvad (integreeritakse psüühikasse) ja kerkivad esile uued arenguaknad (L.Võgotski terminid). Eriti teravalt toimub muutumine 6. ja 7. eluaasta ja 12. ja 14. eluaasta paiku. Siit tulenevad pedagoogika kolm faasi oma spetsiifiliste ülesannete, sisu ja metoodikaga. Igas faasis peab kasvatus ja õpetus neid vanusega seotud arenguprotsesse ergutama ja juhtima, et eneseusaldus ja vastutustunne saaksid täielikult välja areneda
3. Pedagoogika I faas: 0. **─**7. eluaasta ─ koolieelne iga

Selles eas on psüühilised protsessid vähe diferentseeritud ja tihedalt seotud kehalise arenguga. Väikelapse elamused ja teadvuse areng sõltuvad sellest, milliseid muljeid ta oma meeltega ümbritsevast reaalsusest saab. Õppimises, käitumises, keeleomandamises juhinduvad väikelapsed ümbritseva keskkonna stiimulitest. Õppimise põhivorm on matkimine, esialgu vahetu, siis teadlikum. Selline matkiv õppimine varasemas lapseeas mõjutab tugevalt kehaorganite arengut ja on kogu edasise arengu aluseks.

6. **─**7. aastase lapse arengus toimuvad suured muutused, esile kerkivad uued hingejõud (arengustaadiumid). See on ajajärk, kus õpitakse koos tegutsema ja avanevad uued arenguaknad mälu tormiliseks arenguks.

Selle perioodi lapse maailm on hea.

1. Pedagoogika II faas: 7. ─ 12./14. eluaasta─ põhikooliiga

Algklassides pannakse põhirõhk protsessile, mille kaudu laps saab maailmast teadlikumaks. Seda protsessi juhib õpetaja oma autoriteediga.

L. Võgotski järgi on lapsel sel arenguperioodil pildiline (kujundiline) mõtlemine, mis aitab siduda reaalsust keelemõistetega.

Pilt ergutab tunnetust kaasaelamise kaudu, paljas mõiste seda ei suudaks. Kõik see, mida laps ümbritsevas maailmas tajub, muutub tema sisemiseks pildiks, kujutluseks. Seetõttu peab õpetaja õpetamisel toetuma eelkõige kunstilisele pedagoogikas **─** elamusele, kujundlikkusele, pildile, elavale kirjeldusele, muusikale, värvile, vormile, liikumisele, käelisele tegevusele, mis ergutab tunnetustegevust ja mis seob lapse psüühilise arengu ühtseks tervikuks, ühendades tunde kaudu mõtte ja tahte.

Selle perioodi lapse maailm on ilus.

1. Pedagoogika III faas: 14. **─** 21. eluaasta **─** põhikooli kaks-kolm viimast aastat ja gümnaasium

Murdeea perioodil tärkab noorel iseseisva mõtlemise võime.

Vanemates klassides avaneb võimalus selle uue võime rakendamiseks.

Noorukid vajavad oma suuna leidmisel erinevaid õpetajaid, kes tunnevad aktiivselt huvi kõige maailmas toimuva vastu. Õppeainetesse on seotud päevasündmused ja noori haaravad probleemid. Õpitu kõrval muutuvad tähtsaks ka praktilised oskused ja kogemused päriselust (sotsiaalpraktikad, projektitööd, välismaal õppimise võimalused jne).

Iseseisev mõtlemine kujuneb välja tänu avaramale arusaamisele teaduse olemasolust.

Tänapäevane majandusolukord nõuab suurt paindlikkust, eelkõige on hinnas tööotsija iseseisvus ja loovus. Eluaegne täiendõpe peaks saama omaseks kõigile. Nooruki jaoks on tähtis häälestuda tõelistele ja püsivatele jäädvustustele. Selle jaoks on tähtis leida seos eetiliste väärtustega - muusika, kirjanduse, kujutava kunsti ja muude kunstivormidega, et avastada eneses kunstilised võimed ja neid rakendada.

**Selle perioodi nooruki maailm on õiglane.**

## 3. Õppekorraldus

### 3.1. Kohustuslikud kursused ja kooli pakutavad valikkursused ning valikõppeained

1. Õpilase minimaalne õppekoormus gümnaasiumi jooksul on 96 kursust.
2. Koolis pakutavad kohustuslikud kursused ja valikkursused ainevaldkondade järgi on:

|  |  |  |  |  |
| --- | --- | --- | --- | --- |
| **KOHUSTUSLIKUD KURSUSED** | **RÕK** | **KÕK** |  | **Kursuse nimetus** |
| **Keel ja kirjandus** | | | | |
| **Eesti keel** | **6** | **6** |  |  |
|  |  |  | 1 | Keel ja ühiskond |
|  |  |  | 2 | Praktiline eesti keel I |
|  |  |  | 3 | Meedia ja mõjutamine |
|  |  |  | 4 | Praktiline eesti keel II |
|  |  |  | 5 | Teksti keel ja stiil |
|  |  |  | 6 | Praktiline eesti keel III |
| **Kirjandus** | **5** | **5** |  |  |
|  |  |  | 1 | Kirjandusteose analüüs ja tõlgendamine |
|  |  |  | 2 | Kirjandus antiigist 19. sajandini |
|  |  |  | 3 | Kirjanduse põhiliigid ja žanrid |
|  |  |  | 4 | 20. sajandi kirjandus |
|  |  |  | 5 | Uuem kirjandus |
| **Võõrkeeled** | | | | |
| **Inglise keel** | **5** | **9** |  | Kursused K1 -K9 |
| **Saksa/vene keel** | **5** | **5** |  | Kursused K1 -K5 |
| **Matemaatika** | | | | |
| **Kitsas matemaatika** | **8** | **12** |  |  |
|  |  |  | 1 | Põhikooli kordamiskursus |
|  |  |  | 2 | Arvuhulgad.Avaldised. Võrrandid ja võrratused |
|  |  |  | 3 | Trigonomeetria |
|  |  |  | 4 | Vektor tasandil. Joone võrrand |
|  |  |  | 5 | Tõenäosus ja statistika |
|  |  |  | 6 | Funktsioonid I |
|  |  |  | 7 | Funktsioonid II |
|  |  |  | 8 | Tuletise rakendusi |
|  |  |  | 9 | Tasandilised kujundid. Integraal |
|  |  |  | 10 | Stereomeetria |
|  |  |  | 11 | Kordamiskursus I |
|  |  |  | 12 | Kordamiskursus II |
| **Loodusained** | | | | |
| **Geograafia** | **2** | **2** |  |  |
|  |  |  | 1 | Maa kui süsteem |
|  |  |  | 2 | Loodusvarad ja nende kasutamine |
| **Bioloogia** | **4** | **4** |  |  |
|  |  |  | 1 | Rakud |
|  |  |  | 2 | Organismid |
|  |  |  | 3 | Pärilikkus |
|  |  |  | 4 | Evolutsioon ja ökoloogia |
| **Keemia** | **3** | **3** |  |  |
|  |  |  | 1 | Keemia alused |
|  |  |  | 2 | Anorgaanilised ained |
|  |  |  | 3 | Orgaanilised ained |
| **Füüsika** | **5** | **5** |  |  |
|  |  |  | 1 | Sissejuhatus füüsikasse. Kulgliikumise kinemaatika. |
|  |  |  | 2 | Mehaanika |
|  |  |  | 3 | Elektromagnetism |
|  |  |  | 4 | Energia |
|  |  |  | 5 | Mikro- ja megamaailma füüsika |
| **Sotsiaalained** | | | | |
| **Ajalugu** | **6** | **6** |  |  |
|  |  |  | 1 | Üldajalugu |
|  |  |  | 2 | Eesti ajalugu I (kuni 16. ja 17. saj vahetuseni) |
|  |  |  | 3 | Eesti ajalugu II (kuni 19. sajandi lõpuni) |
|  |  |  | 4 | Lähiajalugu I - Eesti ja maailm 20. sajandi esimesel poolel |
|  |  |  | 5 | Lähiajalugu II - Eesti ja maailm 20. sajandi teisel poolel |
|  |  |  | 6 | Lähiajalugu III - 20. sajandi arengu põhijooned: Eesti ja maailm |
| **Inimeseõpetus** | **1** | **1** |  |  |
|  |  |  | 1 | Perekonnaõpetus |
| **Ühiskonnaõpetus** | **2** | **2** |  |  |
|  |  |  | 1 | Ühiskonna areng ja demokraatia |
|  |  |  | 2 | Majandus ja maailmapoliitika |
| **Geograafia** | **1** | **1** |  |  |
|  |  |  | 1 | Rahvastik ja majandus |
| **Kunstiained** | | | | |
| **Kunst** | 2 | 2 |  |  |
|  |  |  | 1 | Kunst ja kunstiajalugu |
|  |  |  | 2 | Kunst ja visuaalkultuur 20. ja 21. sajandil |
| **Muusika** | **3** | **3** |  |  |
|  |  |  | 1 | Uusaegse helikeele kujunemine |
|  |  |  | 2 | Rahvuslikkus muusikas |
|  |  |  | 3 | 20. ja 21. sajandi muusika |
| **Kehaline kasvatus** | | | | |
| **Kehaline kasvatus** | **5** | **5** |  |  |
|  |  |  | 1 | Kehaline kasvatus I |
|  |  |  | 2 | Kehaline kasvatus II |
|  |  |  | 3 | Kehaline kasvatus III |
|  |  |  | 4 | Kehaline kasvatus IV |
|  |  |  | 5 | Kehaline kasvatus V |
| **Uurimistöö alused** | **1** | **1** |  |  |
|  |  |  | 1 | Uurimistöö alused |
| **Suunakursused** |  | **15** |  | Nimetused suundade kirjelduse juures |
| **KOKKU** | **64** | **87** |  |  |
| **VALIKKURSUSED** |  |  |  |  |
| **Keel ja kirjandus** | **4** | 5 |  |  |
|  |  |  | 1 | Tekstiõpetus I |
|  |  |  | 2 | Tekstiõpetus II |
|  |  |  | 3 | Tekstianalüüs ja loovkirjutamine |
|  |  |  | 4 | Eesti keele ortograafia |
|  |  |  | 5 | Draama ja teater |
| **Eesti keel II keelena (vajadusel vene põhikooli lõpetanutele)** | **9** | 9 |  | Kursused K1-K9 |
| **Võõrkeeled** | **6** | 9 |  |  |
| Inglise keel |  |  | 1 | Suurbritannia kirjandus |
|  |  |  | 2 | Suurbritannia ajalugu |
|  |  |  | 3 | Inglise keele grammatika alused |
| Vene keel |  |  | 4 | Vene kultuur ja looming |
|  |  |  | 5 | Vene keele grammatika alused |
|  |  |  | 6 | Inimene ja ühiskond |
| Saksa keel |  |  | 7 | Saksa keelt kõnelevad maad |
|  |  |  | 8 | Saksa kultuur |
|  |  |  | 9 | Saksa keele grammatika alused |
| **Laia matemaatika kursused** | **14** | 14 |  |  |
|  |  |  | 1 | Avaldised ja arvuhulgad |
|  |  |  | 2 | Võrrandid ja võrrandisüsteemid |
|  |  |  | 3 | Võrratused. Trigonomeetria I |
|  |  |  | 4 | Trigonomeetria II |
|  |  |  | 5 | Vektor tasandil. Joone võrrand |
|  |  |  | 6 | Tõenäosus. Statistika |
|  |  |  | 7 | Funktsioonid I. Arvjadad |
|  |  |  | 8 | Funktsioonid II |
|  |  |  | 9 | Funktsiooni piirväärtus ja tuletis |
|  |  |  | 10 | Tuletise rakendused |
|  |  |  | 11 | Integraal. Planimeetria kordamine |
|  |  |  | 12 | Sirge ja tasand ruumis |
|  |  |  | 13 | Stereomeetria |
|  |  |  | 14 | Matemaatika rakendused, reaalsete protsesside uurimine |
|  |  |  | 15 | Matemaatika kordamiskursus |
| **Matemaatika** |  |  | 1 | Arvuteooria elemendid |
|  |  |  | 2 | Diskretse matemaatika elemendid |
|  |  |  | 3 | Majandusmatemaatika elemendid |
|  |  |  | 4 | Matemaatiline loogika |
|  |  |  | 5 | Lineaarne planeerimine |
| **Loodusained** | **8** | 8 |  |  |
| B |  |  | 1 | Rakendusbioloogia suunad |
| G |  |  | 2 | Globaliseeruv maailm |
| K |  |  | 3 | Elementide keemia |
| K |  |  | 4 | Elu keemia |
| K |  |  | 5 | Keemiliste protsesside seaduspärasused |
| F |  |  | 6 | Füüsika ja tehnika |
| F |  |  | 7 | Teistsugune füüsika |
|  |  |  | 8 | Loodusteadused, tehnoloogia ja ühiskond |
| **Sotsiaalained** | **7** | 7 |  |  |
|  |  |  | 1 | Üldajalugu – maailma ajalugu: tsivilisatsioonid väljaspool Euroopat |
|  |  |  | 2 | Üldajalugu – Euroopa maade ja Ameerika Ühendriikide ajalugu |
|  |  |  | 3 | Inimene ja õigus |
|  |  |  | 4 | Psühholoogia |
|  |  |  | 5 | Sissejuhatus filosoofilisse mõtlemisse |
|  |  |  | 6 | Tänapäeva filosoofilised küsimused |
|  |  |  | 7 | Koorilaul |
|  |  |  | 8 | Enesemeisterlikkus |
| **Karjääriõpetus** |  | 1 |  |  |
| **Usundiõpetus** |  | 2 |  |  |
|  |  |  | 1 | Inimene ja religioon |
|  |  |  | 2 | Eesti usuline maastik |
| **Arvutiõpetus** |  | 1 |  |  |
| **Riigikaitse** | **2** | 2 |  |  |
|  |  |  | 1 | Riigikaitse |
|  |  |  | 2 | Praktiline õpe välilaagris |
| **Majandus- ja ettevõtlusõpe** | **2** | 2 |  |  |
|  |  |  | 1 | Majandusõpetus |
|  |  |  | 2 | Ettevõtlusõpetus |
| **Kehaline kasvatus** | **2** | **2** |  |  |
|  |  |  | 1 | Kehalised võimed ja liikumisoskused |
|  |  |  | 2 | Liikumine välistingimustes |
| **Praktika** |  | **1** |  |  |
|  |  |  | 1 | 10. klassi mõõtmispraktika |
|  |  |  | 1 | 11. klassi metsanduspraktka |
|  |  |  | 1 | 12. klassi sotsiaalpraktika |

1. Õpilase õppekoormusesse kuuluvad kõik kohustuslikud kursused ja suunakursused, arvestades võimalust valida kitsa ja laia matemaatika vahel.
2. Kui õpilane valib kitsa matemaatika, siis peab ta minimaalse õppekoormuse tagamiseks valima üheksa kursust valikainete seast. Laia matemaatika valimise korral on minimaalne valikkursuste arv viis.
3. Koolis on võimalik õppida B2 ja B1 tasemel inglise, saksa ja vene keelt. Sõltuvalt oma algsest keeleoskustasemest, võimekusest, eesmärkidest, motivatsioonist, õppetöö kvaliteedist jne võivad sama arvu kursusi läbinud õppijad saavutada erinevaid õpitulemusi. 10. klassi alguses moodustatakse tasemegrupid. Õpilasel on võimalik liikuda ühest tasemegrupist teise vastavalt soovile ja õpetaja nõuandele. Õppija edasiliikumise määrab eelkõige saavutatud keeleoskustase, mitte läbitud kursuste arv.
4. Valikkursuste pakkumisel arvestab kool oma võimalusi, õpilaste ja lastevanemate ettepanekuid. Kursust loetakse, kui antud kursust valib minimaalselt 12 õpilast.

### 3.2. Õppesuundade kirjeldused

**3.2.1. Kunsti õppesuund**

1. Õppesuuna eesmärk on anda õpilasele lisaks üldkeskharidusele võimalikult laialdane kunstialane üldettevalmistus. Lähtutud on traditsioonilise kunstihariduse lõimimisest kaasaegsesse ühiskonda.
2. Õppesuuna siht on rohkete praktiliste tööde käigus arendada õpilase käelisi ja kunstilisi oskuseid, anda esmaseid kutseoskuseid, kujundada iseseisvat tööoskust.
3. Selle õppesuuna läbimine annab ettevalmistuse õpingute jätkamiseks Tartu Kõrgemas Kunstikoolis või Tallinna Kunstiakadeemias.
4. Õppesuunaga taotletakse, et õpilane:
5. kujuneb tervikliku maailmanägemisega, keskkonda säästva, taastava ja taasloova hoiakuga isiksuseks;
6. omandab kunstialased baasteadmised ja üldoskused tasemel, mis võimaldavad lõpetanul iseseisvalt langetada kunstiliselt kvaliteedilt pädevaid otsuseid;
7. suudab langetada kunstiliselt pädevaid otsustusi, kujundada ja luua tasakaalustatud visuaalseid keskkondi, rakendades loominguliselt tänapäevaseid materjale, vahendeid, tehnoloogiaid ja ideestikku;
8. omandab tarvilikud oskused ja pädevused orienteerumiseks erialases informatsioonis ja valdkonnas;
9. omandab vajalikud sisulised, tehnilised ja suhtlemispädevused iseseisvaks erialaseks tööks, selle planeerimiseks ja mõtestamiseks.
   1. Suunakursused on (kokku 15):
10. Joonistamine – 2 kursust
11. Kompositsioon − 1 kursus
12. Värvusõpetus − 1 kursus
13. Keraamika − 1 kursus
14. Maalimine – 2 kursust
15. Trükitehnikad − 1 kursus
16. Disain − 1 kursus
17. Arhitektuur − 1 kursus
18. Skulptuur − 1 kursus
19. Arvutigraafika − 1 kursus
20. Õlimaal − 1 kursus
21. Ettevõtluse alused - 1 kursus
22. Lõputöö - 1 kursus

**3.2.2. Siseturvalisuse õppesuund**

1. Õppesuuna eesmärk on tutvustada siseturvalisuse valdkonda laiemalt ning anda õpilastele ülevaade sisejulgeoleku eri- ja kutsealadest. Õppetöösse on kaasatud oma ala professionaalid ja praktikud.
2. Õppesuuna valinud õpilane saab baasteadmised politsei- ja piirivalvetööst, päästeameti- ja vangalateenistuse tööst, maksu- ja tolliameti tööst, õigusõpetusest, kriisipsühholoogiast, meditsiinist. Lisaks on täiendavad kursused kehaliste võimete arendamiseks ning 10. ja 11. klass lõpeb välilaagriga.
3. Õppesuunas õpitu annab baasi minna abipäästja ning abipolitseiniku eksamile. Õppesuuna läbimine toetab õpilasi Sisekaitseakadeemiasse õppima kandideerimisel.
4. Õppesuuna õpetamisega taotletakse, et õpilane:
5. omab ülevaadet siseturvalisuse erinevatest teenistusest (ajalugu, areng, struktuur) ja kutsealasest terminoloogiast;
6. teab vabatahtlike kaasamise võimalusi ning tunneb päästja, piirivalvuri ja politseiniku kutsega seotud siseriiklikke ja rahvusvahelisi õigusakte;
7. omab ülevaadet avaliku teenistuse olemusest ja ametniku eetikast;
8. teab esmaabi andmise aluseid ja valdab esmaseid esmaabivõtteid;
9. teab Eesti Vabariigi põhiseadusest ning abipolitseiniku seadusest tulenevaid õigusi ja kohustusi;
10. oskab ennast kaitsta ning vältida liigse jõu kasutamist, kasutada erinevaid töövahendeid, teostada turvakontrolli, peatada sõidukit ning vältida tervisekahjustusi;
11. tunneb Eesti Vabariigis toimivat vanglasüsteemi;
12. tunneb vanglateenistuja eetikat ja väärtusi, tööülesandeid;
13. on tutvunud päästeametnike ja demineerijate tööga, saanud algteadmised tule- ja veeohutusest;
14. teab koostöö aluseid pääste ja politseiga ning kiirabiga;
15. oskab lugeda tingmärkidega kaarti ning maastikul orienteeruda;
16. on tutvunud maksu- ja tolliameti igapäevatööga, maksumärkidega jne;
17. on läbinud kriisipsühholoogia algkursuse.
18. Suunakursused on (kokku 15):
19. Päästeennetus − 1 kursus
20. Päästetööd − 1 kursus
21. Riigikaitse − 1 kursus
22. Kehalised võimed - 3 kursust
23. Enesemeisterlikkus − 1 kursus
24. Politsei- ja piirivalve üldkursus − 1 kursus
25. Politsei kursus − 1 kursus
26. Piirivalve kursus − 1 kursus
27. Vanglateenistus − 1 kursus
28. Maksundus ja toll − 1 kursus
29. Vene keel (ametikeel) − 1 kursus
30. Esmaabi − 1 kursus
31. (Kriisi)psühholoogia − 1 kursus
32. Pääste õppelaager
33. Riigikaitselaager
34. Politsei- ja piirivalve õppelaager

**3.2.3. Infotehnoloogia õppesuund**

1. Õppesuuna eesmärk on valmistada õpilasi ette õppimiseks kõrgema astme õppeasutuses ning pakkuda sügavamalt huvitatud  õpilastele teadmisi ja oskusi infotehnoloogia erinevatest valdkondadest.
2. Õppesuuna läbinud õpilasel on teadmisi ja kogemusi olulisematest infotehnoloogiaga seonduvatest valdkondadest ning ta oskab teha valikuid, mis aitavad kaasa õigete otsuste tegemisele haridustee valikul ning paremale integreerumisele tööturuga.
3. Õpilastel areneb infotehnoloogia ja meediavahendite kasutamise oskus informatsiooni vastuvõtmiseks, kasutamiseks, edastamiseks, analüüsimiseks ja hankimiseks. Antakse praktiline arvutioskus kontoritarkvara, tekstitöötluse, interneti ja tabelarvutuse kasutamiseks, esitlusgraafika loomiseks, informatsiooni haldamiseks.
4. Infotehnoloogia õppesuuna õpetamisega taotletakse, et õpilane:
5. mõistab infotehnoloogia kasutamisega seostuvaid majanduspoliitilisi, sotsiaalseid ja eetilisi aspekte;
6. omandab oskused ja baasteadmised infotehnoloogiast (multimeedia, veebitehnoloogiad, programmeerimine);
7. edendab loovust infotehnoloogiavahendite kasutamisega;
8. oskab seadistada ja efektiivselt käsitseda arvuti sisend- ja väljundseadmeid ning püsimäluseadmeid;
9. tunneb ja oskab kasutada operatsioonisüsteemi graafilist kasutajaliidest;
10. oskab kasutada kohtvõrku ja hallata oma dokumendifaile;
11. oskab infotehnoloogiast rääkides kasutada korrektset emakeelset terminoloogiat, kirjeldada lihtsamaid tark- ja riistvaraga seotud probleeme;
12. käitub infotehnoloogiat kasutades eetiliselt ja korrektselt, on teadlik infotehnoloogia väärkasutuse tagajärgedest;
13. käsitseb riist- ja tarkvara vastutustundlikult ja säästvalt;
14. oskab kirjeldada infotehnoloogia rolli ühiskonnas ja selle tähtsust kutsevaliku seisukohalt;
15. kavandab, loob ja esitab infotehnoloogia abil nii iseseisvalt kui ka koostöös kaasõpilastega esteetiliselt vormistatud sisukaid tekste, multimeedia esitlusi, kuulutusi;
16. kasutab infotehnoloogiat efektiivselt informatsiooni hankimiseks ja õppimisega seotud eesmärkidel suhtlemiseks, valib antud ülesande/probleemi lahendamiseks sobiva vahendi;
17. mõistab internetist leitud info kriitilise hindamise vajalikkust (õigsuse, sobivuse, ammendavuse ja objektiivsuse aspektidest);
18. oskab infotehnoloogia abil teha lihtsamat statistilist analüüsi (sagedused, keskmised, diagrammid);
19. omandab programmeerimise algteadmised.
20. Suunakursused (kokku 15) on:
21. Matemaatika valikkursused – 3 kursus
22. IT inglise keel - 1 kursus
23. Arvutiõpetus – 2 kursust
24. Arvutigraafika ja pilditöötlus – 1 kursus
25. Programmeerimine – 3 kursust
26. Ettevõtluse alused - 1 kursus
27. Robootika – 1 kursus
28. Veebitehnoloogia – 1 kursust
29. Sisuhaldusteenused – 1 kursu

**3.2.4. Ettevõtluse õppesuund**

1. Õppesuuna põhieesmärk on anda süstematiseeritud algteadmised teeninduse ja ettevõtluse kui majandusharu ja eluvaldkonna olemuse ja toimimise kohta.
2. Õpetusega taotletakse, et õpilane omandab teadmised, oskused, hoiakud ja sotsiaalse valmiduse töötamiseks ettevõtliku ja teenindusteadliku töötajana avatud tööturul - eeldusega õpingute jätkamiseks ja elukestvaks õppeks.
3. Ettevõtluse õppesuunaga taotletakse, et õpilane:
4. omandab süstematiseeritud algteadmised teeninduse ja ettevõtluse kui majandusharu ning eluvaldkonna olemusest ja toimimisest;
5. õpib tundma teeninduse põhimõisteid;
6. mõistab ettevõtluse ja majanduse olemust ja majanduskeskkonna toimimist;
7. omab alusteadmisi toitlustusest, serveerimisest ja toiduvalmistamisest;
8. on ise sooritanud toitlustusteeninduse praktikumi;
9. on osalenud õppekäikudel, ekskursioonidel;
10. mõistab oma õigusi ja kohustusi töökeskkonnas toimimisel;
11. tuleb toime oma karjääri planeerimise ja teostamisega kaasaegses majandus-, ettevõtlus- ja töökeskkonnas.
12. Suunakursused (kokku 15) on:

### 

1. Majandus - 2 kursust
2. Klienditeenindus - 1 kursust
3. Turunduse alused - 1 kursust
4. Suhtlemispsühholoogia - 1 kursust
5. Ettevõtlus (äriplaani koostamine, õpilasfirma alustamine ja tegevus) - 2 kursust
6. Raamatupidamise alused - 1 kursust
7. Ametikeel - 1 kursust
8. Digiturundus, turundus ja praktiline müük - 1 kursust
9. Avalik esinemine - 1 kursust
10. Start-up ettevõtlus - 1 kursust
11. Lõputöö, uurimustöö, äriplaan - 2 kursust
12. Organisatsiooni käitumine - 1 kursust

### 3.3. Õpilase õppekoormuse kujundamise põhimõtted

1. Gümnaasiumis õppimise nominaalaeg on 3 aastat.
2. Õppeaastas on vähemalt 175 õppepäeva, 12. klassis on õppeaastas vähemalt 185 õppepäeva.
3. Õpilasel võib gümnaasiumi läbimiseks kuluda kolmest õppeaastast rohkem või vähem aega.
4. Õppeaja arvestuslikuks ühikuks on kursus (35 õppetundi).
5. Õppekoormus klasside kaupa:

|  |  |  |  |  |  |
| --- | --- | --- | --- | --- | --- |
|  | **KOKKU** | | **KLASS** | | |
| **KOHUSTUSLIKUD KURSUSED** | **RÕK** | KÕK | **10.** | **11.** | **12.** |
| **Keel ja kirjandus** |  |  |  |  |  |
| Eesti keel | **6** | **6** | 2 | 2 | 2 |
| Kirjandus | **5** | **5** | 2 | 2 | 1 |
| **Võõrkeeled** |  |  |  |  |  |
| Inglise keel | **5** | **9** | 3 | 3 | 3 |
| Saksa/vene keel | **5** | **5** | 3 | 2 |  |
| **Matemaatika** | **8** | **12** | 4 | 4 | 4 |
| **Loodusained** |  |  |  |  |  |
| Geograafia | **2** | **2** | 1 | 1 |  |
| Bioloogia | **4** | **4** |  | 2 | 2 |
| Keemia | **3** | **3** | 2 | 1 |  |
| Füüsika | **5** | **5** | 2 | 2 | 1 |
| **Sotsiaalained** |  |  |  |  |  |
| Ajalugu | **6** | **6** | 2 | 2 | 2 |
| Inimeseõpetus | **1** | **1** |  |  | 1 |
| Ühiskonnaõpetus | **2** | **2** |  |  | 2 |
| Geograafia | **1** | **1** |  | 1 |  |
| **Kunstiained** |  |  |  |  |  |
| Kunst | **2** | **2** | 1 | 1 |  |
| Muusika | **3** | **3** | 1 | 1 | 1 |
| **Kehaline kasvatus** | **5** | **5** | 2 | 2 | 1 |
| **Uurimistöö alused** | **1** | **1** |  | 1 |  |
| **Suunakursused** |  | **15** | 5 | 5 | 5 |
| **KOKKU** | **64** | **87** | **30** | **32** | **25** |
| **Valik** | **MIN** | **9** | **min 3 max 5** | **min 2  max 3** | **min 4 max 5** |

1. Suunakursustes ja valikkursustes võib 35 kohustuslikust tunnist olla osa iseseisvat tööd (maksimaalselt 10 tundi).
2. Koolis rakendatakse vajadusel ja võimalusel tsükliõpet, õpet tasemegruppides ning e-õpet.
3. Kitsa matemaatika järgi õppinud õpilasel on soovi korral võimalik üle minna laiale matemaatikale pärast kolmandat põhikursust. Laia matemaatika järgi õppinud õpilane saab üle minna kitsale matemaatikale pärast kolmandat põhikursust. Üleminek kitsalt matemaatikalt laiale ja vastupidi on võimalik erandkorras ka peale kolmandat kursust individuaalse õppekava alusel ja kokkuleppel kooliga.

(10) Õpilased koostavad vastavalt gümnaasiumi riiklikule õppekavale uurimistöö. Õpilane võib uurimistöö asemel koostada praktilise töö, mille eesmärgiks on anda iseseisva praktilise töö kogemus, õppida planeerima ja teostama terviklikku tööd, mis tõstab iseseisvat ja ideid loovat tegevust, aidata avastada oma individuaalsust, arendada kasvavat vastutust oma tegude eest, koolitada vaatlus- ja järeldamisoskust ning analüütilist mõtlemist ning süvendada ainetevahelist lõimingut ja õppekava läbivate teemade käsitlemist. Praktilisi töid esitatakse avalikkusele näitusel või ettekannetena.

## 4. Hariduslike erivajadustega õpilaste õppe korraldus

* 1. Sõltuvalt õpilase hariduslikust erivajadusest võib kool teha talle muudatusi või kohandusi õppeajas, õppesisus, õppeprotsessis, õpikeskkonnas või taotletavates õpitulemustes. Piiratud teovõimega õpilase puhul kaasatakse nende muudatuste tegemisse õpilase vanem. Kui muudatustega kaasneb nädalakoormuse oluline kasv või kahanemine võrreldes kooli õppekavaga, tuleb muudatuste rakendamiseks koostada individuaalne õppekava. Individuaalse õppekava kinnitab kooli direktor.
  2. Kool korraldab andekate õpilaste juhendamist.
  3. Kui haridusliku erivajadusega õpilasele koostatud individuaalse õppekavaga nähakse ette riiklikus õppekavas sätestatud õpitulemuste vähendamine, asendamine või kohustusliku õppeaine õppimisest vabastamine, võib individuaalset õppekava rakendada Rajaleidja soovitusel.
  4. Tervislikel põhjustel koduõppel olevale õpilasele koostatakse individuaalne õppekava ning tema õppekoormust võib vähendada kuni kaheksa kursuse võrra iga arvestusliku koduõppel viibitud õppeaasta kohta.
  5. Õpilasele, kellel tekib ajutine mahajäämus eeldatavate õpitulemuste saavutamisel, rakendatakse toetamiseks tugimeetmeid. Õpilasele tagatakse täiendav pedagoogiline juhendamine eesmärgiga vältida järjestikuseid mitterahuldavaid kokkuvõtvaid hindeid.
  6. Tugimeetmeid rakendatakse vastavalt ainespetsiifikale ja kohandades õpet õpilase vajaduste kohaselt. Sellest lähtuvalt
* pakub aineõpetaja õpilasele, kellel on tekkinud mahajäämus, lisaabi tunnis ning väljaspool tundi;
* viiakse õpilasega läbi probleemvestlus, kaasates piiratud teovõimega õpilase puhul vajadusel lapsevanema;
* rakendatakse vajadusel psühholoogi abi;
* rakendatakse mahajäämuse vähendamiseks ja/või õppimise toetamiseks individuaalne õppeplaan;
* rakendatakse direktori käskkirjaga individuaalne õppekava.

## 5. Mittestatsionaarses õppes kohaldatavad erisused

1. Mittestatsionaarses õppes on õpilase minimaalne õpikoormus 72 kursust.
2. Mittestatsionaarses õppes kohustuslikke valikkursusi ei ole. Õpilane valib 9 kursust koolis pakutavatest valik- või suunakursustest.
3. Kursuse läbimiseks võib kasutada juhendatud õppetööd vähem kui 35 õppetundi.
4. Mittestatsionaarses õppes ei kuulu kehaline kasvatus kohustuslike õppeainete hulka.

## 6. Õppeainete vahelise lõimingu põhimõtted

1. Õpetuse lõimingu eesmärgid on:

* orienteerida erinevate teadmis- ja tegevusvaldkondade õpetus kooli õppe- ja kasvatustöö eesmärkide saavutamisele;
* aidata õpilasel kujundada õpitust tervikpilti ning näha selles elulisi seoseid;
* aidata õpilasel õpitavat mõista, omandada ning kujundada oskust kasutada õpitut eluliselt.

1. Õpetuse lõiming:

* tagab õpitava põhinemise varemõpitul ning seostatavuse varemõpituga;
* loob võimalused õpitava korduvaks, uutes seostes ja süvendatud käsitlemiseks;
* võimaldab õpitavat käsitleda erinevatest valdkondadest lähtudes;
* toetab õpitava seostamist oma kogemuste ning eluga.

1. Õpetuse lõiming eeldab:

* kokkulepitud õppekorralduse ja hindamispõhimõtete järgimist;
* õpetajatevahelist koostööd pädevuste konkretiseerimisel;
* õpetajatevahelist koostööd õpetuse eesmärkide püstitamisel, õpisituatsioonide loomisel ja eri ainete ühiste lähenemiskohtade määratlemisel.

1. Õpetuse lõiming toetab õpilase üld- ja valdkonnapädevuste kujunemist.
2. Üheks lõimingu saavutamise viisiks on kooli (traditsioonilised) üritused, mis samuti toetavad üld- ja valdkonnapädevuste kujunemist ning läbivate teemade käsitlemist.
3. Õpetuse lõiming saavutatakse läbivate teemade, temaatiliste rõhuasetuste (tunnivälised üritused, ainetevahelised projektid, õppekäigud), õppeülesannete ja õppeviiside abil.
4. Üheks õppeainete ja ainevaldkondade lõimingu vahendiks, mida kasutatakse koolikeskkonna kujundamisel, on õppekava läbivad teemad. Läbivad teemad on aineülesed ja ühiskonnas tähtsustatud ning võimaldavad luua ettekujutuse ühiskonna kui terviku arengust, toetades õpilase suutlikkust oma teadmisi erinevates olukordades rakendada.
5. Koolis käsitletakse vastavalt riiklikele õppekavadele õpetuses ja kasvatuses järgmisi läbivaid teemasid:

* elukestev õpe ja karjääri planeerimine;
* keskkond ja jätkusuutlik areng;
* kodanikualgatus ja ettevõtlus;
* kultuuriline identiteet;
* teabekeskkond;
* tehnoloogia ja innovatsioon;
* tervis ja ohutus;
* väärtused ja kõlblus.

1. Läbivate teemade järgimine õppe- ja kasvatustöös põhineb
2. õppekeskkonna korraldusel:

õpilastele on loodud

* turvaline, tervist kaitsev, keskkonnasõbralik ja õpilase arengut toetav füüsiline õppekeskkond;
* õppimist ja õpilaste aktiivsust, loovust ning ettevõtlikkust toetav ning üldinimlikke väärtusi austav vaimne õppekeskkond;
* koostööd, kodanikulagatust, suhtlemisoskust, ideede paljusust väärtustav sotsiaalne

õppekeskkond;

2) aineõppel:

* läbivatest teemadest lähtudes tuuakse aineõppesse sobivad teemakäsitlused, näited ja meetodid;
* viiakse läbi aineüleseid, klassidevahelisi ja ülekoolilisi projekte;
* korraldatakse õppekäike ja õuesõppepäevi;
* viiakse läbi klassijuhatajatunde;
* rakendatakse õppes avastusõpet, koostatakse referaate, uurimistöid jne;
* õpilasi suunatakse osalema erinevates veebipõhistes õpilasvõistlustes, projektides;

3) valikainete valikul – valikained toetavad läbivate teemade taotlusi;

4) läbivatest teemadest lähtuval või õppeaineid lõimival loovtööl;

5) klassi- ja koolivälisel tegevusel:

* läbivate teemadega seotud eluvaldkondade tutvustamiseks korraldatakse ekskursioone, õppekäike, matku, erialaspetsialistidega kohtumisi jms,
* korraldatakse klassivälist õppetegevust ja huviringide tegevust
* osaletakse maakondlikes, üleeestilistes ja rahvusvahelistes projektides.

(10) Läbivaid teemasid toetavad kooli huviringid: spordiringid, laulukoorid, rahvatantsuringid, koolis toimuvad traditsioonilised üritused, mis väärtustavad riigi ja kooli ajalugu.

(11) Läbivaid teemasid toetab osalemine keskkonnaalastes projektides, heategevusprojektides jms.

## 7. Õpilasuurimuse või praktilise töö korraldus

(1) Gümnaasiumiõpingute ajal tuleb õpilasel koostada uurimistöö või praktiline töö, mille koostamisel on abiks uurimistöö aluste kursus.

(2) Õpilasuurimuse ja praktilise töö ettevalmistamisel ja hindamisel on eesmärgiks õpilase loova eneseväljenduse, koostöö ja iseseisvalt töötamise oskuse arendamine ning järgmiste oskuste omandamine:

* uuritava probleemi või loodava praktilise töö kohta taustinformatsiooni ja andmete kogumise ning analüüsimise oskus;
* teoreetiliste teadmiste praktilise rakendamise oskus;
* töö eesmärgi ja probleemile vastavate uurimisküsimuste sõnastamise ning sobiva meetodi ja analüüsivahendite valimise ja rakendamise oskus;
* tegevuse ajalise kavandamise ja kavandatu järgimise oskus;
* teadusteksti koostamise (eelkõige õpilasuurimuse puhul) oskus;
* oma tegevuse ja töö analüüsimise oskus;
* töö korrektse vormistamise oskus;
* kokkuvõtte ja resümee koostamise oskus;
* töö kaitsmise oskus.

(3) Õpilasuurimusi ja praktilisi töid korraldava töörühma, kuhu kuuluvad klassijuhataja, juhtkonna esindaja, uurimistöö kursuse õpetaja, eesti keele õpetaja, võõrkeele õpetaja, arvutiõpetaja, ülesandeks on

* + toetada õpilast, et ta leiaks omale sobiva uurimistöö teema või praktilise töö vormi;
  + juhtida tööde valmimise protsessi, viia läbi kaks kollokviumi;
  + organiseerida tööde kaitsmine;
  + tagada tööde salvestamine viisil, mis võimaldab neid koolis säilitada;
  + anda tööle hinnang.

(4) Hinnangu õpilase uurimistööle ja praktilisele tööle annab õpilasuurimusi ja praktilisi töid korraldav töörühm. Uurimistöö hindamisel arvestatakse töö vastavust teemale, töö sisu (sissejuhatuse ja kokkuvõtte täpsust, uurimistöö struktuursust, terviklikkust ja proportsionaalsust, meetodit, korrektset eneseväljendust ja tööd allikatega) ja vormistamist, õpilase esinemist kaitsmisel ning suhtumist tööprotsessi.

(5) Praktilise töö juures hinnatakse loodava praktilise töö kohta taustinformatsiooni ja andmete kogumise ja analüüsimise oskust; teoreetiliste teadmiste praktikasse rakendamise oskust; töö eesmärgi ja probleemiga sobiva meetodi rakendamise oskust; tegevuse ajalise kavandamise ja kavandatu järgimise oskust; oma tegevuse ja töö analüüsimise oskust.

## 8. Kooli õppekava välise õppimise või tegevuse arvestamine koolis õpitava osana

1. Gümnaasiumi riikliku õppekava kohaselt võib õpilase või piiratud teovõimega õpilase puhul vanema ja direktori või direktori volitatud õpetaja või teise õppe- ja kasvatusalal töötava isiku kokkuleppel kool arvestada kooli õppekava välist õppimist või tegevust, sealhulgas õpinguid mõnes teises üldhariduskoolis, koolis õpetatava osana, tingimusel, et see võimaldab õpilasel saavutada kooli või individuaalse õppekavaga määratud õpitulemusi.
2. Kursusehinde kujunemisel saab arvesse võtta õpilase osalemist projektipõhises tegevuses, huvikoolis või mõnes muus väljaspool kooli aset leidvas õppetegevuses, kui see aitab kaasa vastava õppeaine õpitulemuste saavutamisele ning kooli õppenõukogu on kinnitanud osalemise vastavaks õppetegevuse eesmärkidele. Väljaspool kooli toimuva õppetegevuse arvestamise viisi ja määra otsustab konkreetse aine kursusehinde väljapanekul vastava aine õpetaja.
3. Kool arvestab valikkursusena Tartu Ülikooli Teaduskoolis ja kõrgkoolide juures läbitud kursusi.

## 

## 9. Üldpädevuste kujundamiseks ja õppekeskkonna mitmekesistamiseks

## kavandatud tegevused

### 9.1. Ülekoolilised tegevused

1. Kooli õppekava taotleb õpilastel üldpädevuste, kooliastmepädevuste ja valdkonnapädevuste kujunemist. Pädevus on teadmiste, oskuste ja hoiakute kogum, mis tagab suutlikkuse teatud tegevusalal või -valdkonnas loovalt, ettevõtlikult ja paindlikult toimida.
2. Üldpädevused kujunevad õppeainetes taotletavate õpitulemuste kaudu, aga ka läbivate teemade käsitlemise kaudu ainetundides, tunni- ja koolivälises tegevuses. Üldpädevuste kujunemist toetavad ja suunavad õpetajad omavahelises koostöös ning kooli, kodu ja kogukonna koostöös.

(4) Üld- ja valdkonnapädevuste kujunemist toetavad ja erinevaid aineid ja ainevaldkondi lõimivad kooli üritused on:

* **29. september, mihklipäev, kooli sünnipäev** – esitatakse uurimistöid ja ettekandeid koolimaja ajaloost, linna hariduselust. Esinevad külalislektorid. Toimub ülekooliline kontsertaktus ja korraldatakse sügisjooks;
* **1. oktoober, rahvusvaheline muusikapäev –** pööratakse teadlikult tähelepanu muusikale meie ümber ja tunnustatakse muusika loojaid ning esitajaid;
* **omavalitsuspäev** – korraldatakse ühel päeval elu koolis, proovides õpetaja ja koolijuhi rolle, võimaldatakse õpetajatele tunnivaba päev;
* **ühine jõululõuna** – teeninduse ja ettevõtlussuuna õpilased valmistavad ette ürituse plaani, korraldavad eeskava, katavad laua ja teenindavad osalejaid. Tegemist on tänulõunaga õpilaste poolt õpetajatele, personalile, kaasõpilastele, külalistele;
* **vabariigi aastapäeva tähistamine –** tähistatakse ülekoolilise kontserdiga Rakvere Kolmainu kirikus. Traditsiooniline kontsert on kogukonna üritus. Päevakohase mõtisklusega alustab kohalik vaimulik. Kooli esindus osaleb 24. veebruaril ülelinnalisel miitingul ausambamäel;
* **disaini õppesuuna aruandenäitused –** korraldatakse kaks näitust õppeaasta jooksul: üks koolisisene ja teine Rakvere linna erinevates näitusesaalides;
* Osalemised kooli **kuupidudel** – kõik klassid alates esimesest 12-ndani esitlevad õpitut. Lõimitud aineteks on kõik õppeained. See on pidupäev, kus näidatakse, mida on õpitud, kogu koolipere koosolemise, üksteise tegemistega tutvumise ja parimate tunnustamise päev;
* **Kevadkontsert ja õpilastööde näitus** – korraldatakse ülekoolilise pereüritusena.

### 

### 9.2. Praktika

1. Igal õppeaastal korraldavad klassid temaatilise praktika praktika, mille eesmärk on täiendada ning süvendada koolis omandatavaid oskusi ning teadmisi reaalsetest elusituatsioonidest pärit kogemustega.
2. Praktika läbimist arvestatakse ühe valikkursusena
3. 10. klassi praktika teema on mõõtmine looduses.

Praktika annab võimaluse füüsikas ja matemaatikas õpitut praktiliselt rakendada. Siin kogetakse, kuidas oluline pole mitte ainult seoste mõistmine, vaid ka täpne arvutamine ja selle kontrollimine.

Praktika tulemusena õpilane

1. rakendab matemaatikateadmisi igapäevaelus;
2. kirjeldab, analüüsib, lahendab ning interpreteerib reaalseid situatsioone matemaatiliselt;
3. arutleb, põhjendab, tõestab loogiliselt ja teistele arusaadavalt;
4. töötleb ja esitab saadud infot;
5. teeb probleemide lahendamisel koostööd kaaslastega;
6. usaldab oma mõtlemist, julgeb langetada otsuseid.
7. 11. klassi praktika teema on metsandus.

Praktika eesmärk on metsa kui terviku, selle põhiliste osade ja valitsevate seaduspärade vaatlemine, metsa hindamine ja metsatööde planeerimine, lihtsamate metsatööde tegemine, inimese ja metsa seoste uurimine.

Sõltuvalt metsandus-ökoloogilisest abinõude vajadusest vastavas metsapiirkonnas töötatakse koos metsandustöötajaga läbi üks põhiteema:

* metsakoristus (nt pärast tuulemurdu);
* metsaistutamine;
* metsakultuuri hooldamine;
* vajalike tarvikute ülesseadmine (toitmispaigad, lavad, tarastamine);
* kliimamõõtmised;
* botaanilised uuringud;
* zooloogilised uuringud;
* mullaõpetus.

1. 12. klassi teema on sotsiaaltöö

Sotsiaalpraktika pakub õpilasele võimalust kogeda tegutsemist sotsiaalvaldkonnas. Õpilasel on võimalus panna ennast proovile olukordades, kus isiklikud huvid jäävad tagaplaanile. Arendatakse võimet tulla toime tavatutes olukordades ning tahet ja oskusi kaasinimesi aidata. Õpilased tutvuvad ühe nädala jooksul erinevate sotsiaalhoolekandeasutuste elu ja oluga, et õppida märkama enda ümber inimesi, kes vajavad tuge ja kõrvalist abi.

Praktika tulemusena õpilane

1. saab ülevaate tööst sotsiaalasutuse klientidega;
2. teeb läbi päevaringi sotsiaalasutustes;
3. õpib vastutama teiste inimeste eest;
4. tutvub elukutse problemaatikaga;
5. tutvub praktikakoha olulisemate tegevusvaldkondadega;
6. saab teavet sotsiaaltöö korraldusest (sh omandivorm, suhe riigiga, kuidas toimub juhtimine).

## 10. Liikluskasvatuse teemad gümnaasiumis

1. Liikluskasvatuse eesmärk on kujundada üksteisega arvestavaid liiklejaid, kellel on:

* ohutu liiklemise harjumused ja kes tajuvad liikluskeskkonda ning hoiduvad käitumast teisi liiklejaid ohustavalt ja liiklust takistavalt;
* teadmised ja oskused, mis toetavad nende enda ja teiste liiklejate toimetulekut ja ohutust mitmesugustes liiklusolukordades nii jalakäija, jalgratturi kui ka autojuhina.

1. Gümnaasiumis on liikluskasvatuse sisuks liiklusohutust tagavate hoiakute arendamine ja käitumise mõjutamine, millega laiendatakse ja süvendatakse põhikoolis omandatud liiklusohutusalaseid teadmisi, oskusi, vilumusi ja hoiakuid. Gümnaasiumi õpilane

* põhjendab ja analüüsib turvavahendite kasutamise vajalikkust ja erisusi erinevate liikluskeskkondade puhul (nt, et turvavahendid ja helkur ei suurenda ohutust raudteel);
* kasutab turva- ja ohutusvahendeid, sh helkurit õigesti;
* jälgib, analüüsib ja hindab liiklusreeglitest lähtudes enda ja teiste käitumist liikluses erinevatest liikumisviisidest lähtudes;
* viib läbi uurimuse või teavitustegevuse ohutu käitumise propageerimiseks klassis või koolis;
* otsib, kirjeldab ja analüüsib ning annab omapoolse hinnangu võimalikele ohtlikele situatsioonidele erinevates liikluskeskkondades (isiklikul, kooli, kogukonna, riigi ja maailma tasandil);
* sekkub sobival viisil ja ennastsäästvalt ohuolukorra ärahoidmiseks kui kaaslase käitumine oma või teiste elu ohtu seab;
* saab aru, et ohutu käitumine liikluses aitab vältida õnnetusi, valikute korral eelistab käituda ohutult ja arvestab teiste liiklejate ohutusega, sh ei sea ennast ja teisi ohtu;
* selgitab, millistest teguritest sõltub sõiduki peatumisteekond;
* teab sõiduki peatumisteekonna pikkust linna- ja maanteekiirusel kuival, märjal ja lumisel teel;
* teab pidurduse ja kiirenduse mõistete erinevust erinevate teeolude puhul;
* kirjeldab ja analüüsib erinevatest liikluskeskkondadest ja ilmastikutingimustest tulenevaid ohte, sh ilmastiku mõju erinevatele transpordiliikidele;
* väärtustab viisakust liikluskeskkonnas (teiste liiklejatega arvestamine jalakäija, jalgratturi, mopeedi- ja autojuhina, liikluse „tere“ – pilkkontakt ja tänamine);
* tunneb liiklusreegleid ja -märke liikleja rollidest lähtudes;
* järgib liiklusreegleid ning käitub liikluses ohutult, teiste liiklejatega arvestades;
* toob välja ja analüüsib seoseid liikleja, sõiduki ja liikluskeskkondadest tulenevate ohtude vahel (sh kooliteel);
* kaardistab oma koolitee vähemalt kolme erinevat liikumisviisi ja liikleja rolli silmas pidades, kasutades selleks erinevaid tehnilisi võimalusi, leiab võimalusi ohtude vältimiseks ja vajadusel teeb (nt koolijuhile) ettepanekuid kooliterritooriumi ohutumaks muutmiseks;
* analüüsib erinevate riikide liikumisviise, liiklusohutust ja liikluskultuuri, selle muutumist ajas ning seost ohutu liikluskäitumisega, toob välja analüüsitavate riikide erinevused Eestiga võrreldes;
* leiab erinevatest meediakanalitest erinevate liikumisviiside puhul toimunud liiklusõnnetuste kirjeldusi (sh raudteel) ja erinevusi, aja, riikide jm põhjal;
* toob välja liiklusõnnetuste peamised põhjused ja võimalused ohutuse suurendamiseks;
* loeb oma maakonna terviseprofiili (õnnetused, vigastused võrrelduna elanike arvuga) ja võrdleb seda teiste maakondade terviseprofiiliga.

## 11. Hindamise ja gümnaasiumi lõpetamise korraldus

**11.1.Teadmiste ja oskuste hindamine kui kokkuvõtvate hinnete alus**

* + 1. Õpilase teadmiste ja oskuste hindamisel võrreldakse õpilase teadmisi ja oskusi õppe aluseks olevas õppekavas (kooli õppekavas, individuaalses õppekavas) toodud oodatavate tulemustega.
    2. Ainealaseid teadmisi ja oskusi võib hinnata nii õppe käigus kui ka õppeteema lõppedes.
    3. Ainealaste teadmiste ja oskuste hindamise tulemusi võib väljendada kas sõnaliselt, numbriliste hinnetega viiepallisüsteemis või arvestatud/mittearvestatud.
    4. Õpitulemuste hinded on õppeprotsessi (tunnikontroll, suuline lühivastus jms) hinne, arvestuslik (suuline ja kirjalik vastamine, kontrolltöö, praktiline töö, arutlus, essee, referaat jms) hinne, tasemetöö/proovieksami hinne, uurimistöö / praktilise töö hinne.
    5. Kui hindamisel tuvastatakse kõrvalise abi kasutamine või mahakirjutamine, võib vastavat kirjalikku või praktilist tööd, suulist vastust (esitust), praktilist tegevust või selle tulemust hinnata hindega „nõrk”.
    6. Kui õpilase teadmisi ja oskusi on hinnatud hindega „puudulik” või „nõrk” või on hinne jäänud panemata (e-päevikus märge MH), antakse õpilasele võimalus järelevastamiseks või järeltöö sooritamiseks. Enne järelevastamist või järeltööd on õpilasel õigus saada ainealast konsultatsiooni. Järelevastamine on vajalik õppekavaga ette nähtud teadmiste ja oskuste omandamiseks tasemel, mis on vajalik järgnevateks õpinguteks.
    7. Kursushinde või arvestusliku hinde järelevastamine sooritatakse kõige enam kümne õppepäeva jooksul pärast hinde teadasaamist.
    8. Järelevastamise või järeltöö käigus saadud hinne asendab eelneva hinde tingimusel, et see on esialgsest tulemusest parem. Järelevastamise hinnet käsitletakse samaväärselt muude hinnetega.

**11.2. Kokkuvõttev hindamine**

1. Gümnaasiumiastmel hinnatakse õpilase õpitulemusi õppeaines kokkuvõtvalt **kursusehinnete ja kooliastmehinnetega**. Kokkuvõtval hindamisel võrreldakse õpilase ainealaseid teadmisi ja oskusi õpilase õppe aluseks olevas ainekavas toodud oodatavate õpitulemustega ja tema õppele püstitatud eesmärkidega.
2. **Kursusehinne** ei ole kursuse jooksul saadud hinnete aritmeetiline keskmine ja **kooliastmehinne** ei ole kursusehinnete aritmeetiline keskmine.
3. Kokkuvõtvate hinnangutega „arvestatud“ ja „mittearvestatud“ võib hinnata kõiki valikkursusi, kusjuures õppeaine hindamise alused ja vorm kirjeldatakse ainekavas.
4. Kui õpilane on kursusel puudunud 7 tundi, võib õpetaja nõuda kursuse lõpus lisatöö tegemist. Kui õpilane on puudunud 13 või enam tundi (34%), loetakse kursus mitteläbituks
5. Gümnaasiumiõpilasele, kelle kokkuvõttev kursusehinne on „puudulik“ või „nõrk“ või „MA“, märgib aineõpetaja kursuse lõppedes e-päeviku kokkuvõtva kursusehinde kommentaarina järelevastamise tingimused: millised ülesanded, kuidas ja millal tuleb õpilasel sooritada.
6. Reeglina sooritab õpilane kursuse järelevastamise 10 õppepäeva jooksul pärast hindest teadasaamist või pärast õppetööle naasmist.
7. Gümnaasiumis positiivse **kooliastme hinde** väljapanekuks peab õpilane olema läbinud vastava aine õppekava ning õppeaine viimase perioodi (reeglina 12. klassi) kursusehinded peavad olema positiivsed. Kooliastmehinde väljapanekul võivad viimased kursusehinded olla varasematega võrreldes suurema osakaaluga.

(10) 12. klassis varasemaid, 10. ja 11. klassis saadud kursusehindeid ilma mõjuva põhjuseta reeglina parandada ei saa. Õppenõukogu loal võib gümnaasiumiõpilane abituuriumiaasta I poolaastal korrigeerida varasemat kursusehinnet, kui kursusehinde parandamine toob kaasa ka kooliastmehinde muutumise.

(11) Õppeainetes, milles õpilane jäetakse täiendavale õppetööle, pannakse kooliastmehinne välja pärast täiendava õppetöö lõppu.

(12) 12. klassi õpilasele pannakse kooliastmehinded välja enne vastava aine lõpueksami toimumist, välja arvatud õppeainetes, milles õpilane jäetakse täiendavale õppetööle.

**11.3. Eksamid, tasemetööd ja aasta materjali hõlmavad arvestustööd**

1. 12. klassis sooritavad õpilased riigieksamid eesti keeles, matemaatikas (kitsas või lai) ja võõrkeeles ning koolieksami. Koolieksami asemel võib õpilane sooritada Innove juures kutseeksami.
2. Koolilõpueksami aine valib abiturient jaanuaris riigieksamitega samal ajal. Koolilõpueksami saab õpilane valida järgnevate õppeainete seast: suunaainete komplekseksam, kirjandus, B1 tasemel võõrkeel (teine võõrkeel), geograafia, bioloogia, füüsika, keemia, ajalugu, ühiskonnaõpetus, muusika, kehaline kasvatus.
3. Gümnaasiumi jooksul teevad õpilased praktilise või uurimistöö, mis reeglina on seotud valitud suunaga.
4. 10. ja 11. klassis toimuvad üleminekueksamid matemaatikas, eesti keeles ja inglise keeles. Kõiki eksameid hinnatakse sooritusprotsentides. Matemaatika eksam loetakse sooritatuks, kui sooritusprotsent on vähemalt 30 protsenti. Eesti keele eksam loetakse sooritatuks, kui sooritusprotsent on vähemalt 40 protsenti. Inglise keele eksam loetakse sooritatuks, kui sooritusprotsent on vähemalt 50 protsenti.
5. Üleminekueksamihinnet arvestatakse kooliastme hinde väljapanekul.

**11.4. Täiendav õppetöö ja õpilase järgmisse klassi üleviimine**

(1) Õpilase järgmisse klassi üleviimise otsustab kursusehinnete alusel õppenõukogu.

(2) Õppeperioodi jooksul omandamata jäänud õppekavaga nõutavate teadmiste ja oskuste omandamise toetamiseks ja hinnetega „nõrk” ja „puudulik” hinnatud kursuste järelevastamiseks võib õpilase jätta täiendavale õppetööle, mis viiakse läbi pärast õppeperioodi lõppu. Klassijuhataja informeerib õppenõukogu otsusest õpilast ja alaealise õpilase korral ka tema vanemat.

(3) Täiendava õppetöö sooritamise aja- ja tegevuskava, järelevastamise tingimused vormistab aineõpetaja kirjalikult ja esitab kinnitamiseks juhtkonnale. Täiendav õppetöö kantakse päevikusse. Järelevastamisel parandatud hinne märgitakse nii klassipäevikus kui ka Stuudiumis kaldkriipsuga varasema hinde juurde.

(4) Õpilane, kes jäeti täiendavale õppetööle, kuid keda ei jäeta klassikursust kordama, viiakse järgmisse klassi üle hiljemalt 30. augustiks. Nimetatud tähtaega ei kohaldata õpilase puhul, kellele on koostatud individuaalne õppekava, kus on ette nähtud erisused järgmisse klassi üleviimise osas.

(5) Järgmisse klassi statsionaarses õppes ei viida üle gümnaasiumiõpilast,

* kellel ei ole läbitud kõik kohustuslikud kursused;
* kelle üleminekueksamid ei ole sooritatud nõutaval tasemel;
* kellel on õppeperioodi lõppedes kolmes või enamas aines üle poolte kursusehinnete „nõrgad” või „puudulikud“.

**11.5.** **Kooli lõpetamine**

Gümnaasiumi lõputunnistuse annab gümnaasium õpilasele:

1. kelle kooliastmehinded on vähemalt rahuldavad või valikkursuste puhul rahuldavad või arvestatud;
2. kes on sooritanud õppeaine kohustuslikule mahule vastavad eesti keele või eesti keele teise keelena, matemaatika ja võõrkeele (inglise, vene või saksa keeles) riigieksamid;
3. kes on sooritanud vähemalt rahuldavale tulemusele gümnaasiumi koolieksami;
4. kes on sooritanud gümnaasiumi jooksul õpilasuurimuse või praktilise töö (välja arvatud kooli lõpetamisel eksternina).

**11.6. Õpilaste tunnustamine hea õppimise eest**

1. Kiituskiri „Väga hea õppimise eest“ antakse õppeaasta lõpus kõikides klassides õpilasele, kellel on kõik kursusehinded „4“ ja „5“.
2. Kiituskiri „Väga heade tulemuste eest üksikus õppeaines“ võidakse anda kõikides klassides õppeaasta lõpus õpilasele, kelle kursusehinded antud aines on „4” ja „5”, õpilane on saanud väljapaistvaid tulemusi maakondlikel olümpiaadidel, võistlustel jm.
3. Kooli tänukirjaga tunnustatakse õpilast, kes on esindanud kooli edukalt erinevatel konkurssidel, olümpiaadidel, spordis jm; olnud aktiivne klassivälises töös või osutanud koolile teene. Ettepaneku tänukirjaga tunnustamise kohta teeb õpetaja.
4. Lõpetajat, kelle kõigi õppeainete kooliastmehinne on „väga hea”, tunnustatakse kuldmedaliga.
5. Lõpetajat, kellel kuni kahes õppeaines on kooliastmehinne vähemalt „hea” ja ülejäänud õppeainetes „väga hea”, tunnustatakse hõbemedaliga.
6. Kiituskirjade ja medalitega tunnustamise otsustab kooli õppenõukogu.

**11.7. Hinde ja hinnangu vaidlustamine**

1. Hinde või hinnangu vaidlustamiseks pöördub õpilane või tema seaduslik esindaja esmajärjekorras aineõpetaja poole.
2. Õpilasel või tema seaduslikul esindajal on õigus hindeid ja sõnalisi hinnanguid vaidlustada kümne päeva jooksul pärast hinde või hinnangu teadasaamist, esitades kooli direktorile kirjalikult vastava taotluse koos põhjendustega.

## 12. Õpilaste teavitamise ja nõustamise ning karjääriõppe, sh karjääriinfo ja -nõustamise korraldamine

1. Kool tagab õpilasele võimaluse saada õppekorralduse kohta infot ja nõuandeid kooli kodulehe kaudu, Stuudiumi e-päeviku ja Tera kaudu; klassijuhatajatundides, infokogunemistel ja -koosolekutel. Õpilase esmaseks nõustajaks koolis on klassijuhataja.
2. 10. klassi õppima asujatega korraldatakse õppesuuna valikul vestlus, mille raames aidatakse õpilasel valida temale enim sobiv õppesuund gümnaasiumis.
3. Kool korraldab õpilase teavitamist edasiõppimisvõimalustest ja tööturu üldistest suundumustest ning tagab karjääriteenuse kättesaadavuse.
4. Karjääriteenuste korraldamisega, õppekava läbiva teema „Elukestev õpe ja karjääri planeerimine” käsitlemisega ning kursusega „Karjääriõpetus” taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi-, elu- ja töökeskkonnas ning kujundama oma elu teadlike otsuste kaudu, sealhulgas tegema mõistlikke kutsevalikuid.
5. Läbiva teema „Elukestev õpe ja karjääri planeerimine” sisu ja eesmärke arvestatakse õpikeskkonna kujundamisel, sellest lähtudes tuuakse aineõppesse sobivad teemakäsitlused, näited ja meetodid, viiakse läbi aineüleseid, klassidevahelisi ja ülekoolilisi projekte.
6. Tunnivälise tegevuse käigus toimuvad õppekäigud, ettevõtete külastused.
7. Karjäärinõustamisteenus tagatakse koostöös kutsesuunitlejaga Rajaleidja keskusest. Karjäärinõustamisteenus on õpilastele tasuta. Karjäärinõustamisteenus hõlmab elukutsevalikualaseid loenguid karjäärinõustajalt ja individuaalset nõustamist.

## 13. Õpetajate koostöö ja töö planeerimise põhimõtted

1. Õpetajad lähtuvad oma töös gümnaasiumi riiklikus õppekavas ja Kooli õppekavas sätestatust ning arvestavad õppekava rakendamisel klassi omapära ja suundumust, õppeaasta ülesandeid, õpilaste võimeid ja kooli materiaalseid ressursse, olemasolevat õppekirjandust.
2. Õpetajad planeerivad ja korraldavad õppetegevust nii, et õpilased saavutavad riikliku ja kooli õppekavaga ettenähtud õpitulemused.
3. Õpetaja tutvustab õpilastele kursuse algul õppesisu, õppe-eesmärke, hindamise põhimõtteid, avalikustab õppeperioodil rakendatava hindamise korralduse ja teeb seda taasesitamist võimaldaval viisil.
4. Õpetajad teevad omavahelist koostööd õppekavas kirjeldatud õppekeskkonna mitmekesistamiseks kavandatud tegevuste korraldamisel ja läbiviimisel (ülekoolilised ja klassidevahelised üritused, õppekäigud, loengud, kohtumised jms).
5. Õpetajad toetavad õpilaste loovtööde, uurimistööde ja praktiliste tööde teostamist ning teevad selles valdkonnas koostööd.

## 14. Kooli õppekava uuendamise ja täiendamise kord.

1. Õppekava koostamine ja arendamine eeldab õpilaste ja õpetajate, õpetajate ja juhtkonna, kooli ja lastevanemate ning kooli omaniku koostööd riikliku õppekava üldosa mõtestamisel ja ainekavade koostamisel.
2. Õppekava uuendamises ja arendamises kasutatakse erinevaid töövorme. Selles töös osalevad pedagoogid.
3. Kooli õppekava uuendamine või täiendamine toimub algatustaotluse alusel, mis tuleb esitada kooli pidajale kirjalikku taasesitamist võimaldavas vormis koos ettepanekute ja põhjendustega. Kooli õppekava uuendamist ja täiendamist võib taotleda iga asjast huvitatud isik. Kooli pidaja otsustab õppekava uuendamise või täiendamise vajaduse.
4. Kui kooli õppekava uuendamise või täiendamise vajadus on tingitud muudatustest õigusaktides, siis algatab kooli õppekava muutmise kooli pidaja.
5. Kooli õppekava uuendamise või täiendamise eelnõu esitatakse enne selle kehtestamist arvamuse saamiseks kooli nõukogule, õppenõukogule, õpilasesindusele.
6. Kooli õppekava kinnitab kooli pidaja.